google/wiki40b huggingface dataset:
Nortia (bille)

Utseende

Middelsstore, avlange, lyst brunlige trebukker. Antennene er litt lengre enn kroppen. Pronotum har rundede sider uten tenner. Dekkvingene er jevnbrede.

Utbredelse

Arten er utbredt i Asia, fra Afghanistan i vest til Borneo og Japan i øst.
Belgias Grand Prix 2007

Rapport

Ferraris Kimi Räikkönen vant Belgias Grand Prix foran teamkompis Felipe Massa, og tok med dette sin tredje strake seier på Spa-Francorchamps. Fernando Alonso tok en tredjeplass og knappet med dette innpå i mesterskapet på sin kollega Lewis Hamilton.
Som en vind (sang)

Bakgrunn

Sangen var en av ti deltakerlåter i den svenske finalen, Melodifestivalen og ble fremført av gruppen Edin-Ådahl, bestående av brødreparene Bertil og Lasse Edin og Simon og Frank Ådahl. Kvartetten vant den svenske finalen foran blant andre Carola og «Mitt i ett äventyr». Med seieren ble «Som en vind» det svenske bidraget til Eurovision Song Contest 1990 som ble arrangert i Zagreb lørdag 5. mai 1990.
I Zagreb var «Som en vind» det 18. bidraget ut på scenen av 22 deltakere, med Curt-Eric Holmquist som dirigent. Tross at bidraget var nevnt som en mulig favoritt, fikk det bare 24 poeng og endte som nummer 16 av 22 deltakere – Sveriges dårligste plassering siden 1979.
Sabena Flight Academy

CAE Global Academy Brussels Sabena Flight Academy (CAE SFA) er et treningssenter for piloter og bakkepersonell i flybransjen.
École d'aviation civile ble offisielt åpnet i 1953. I 2001 etter konkursen til Sabena, ble skolen privatisert. I 2007 ble skolen ble kjøpt av kanadiske gruppen CAE og ble medlem av CAE Global Academy.
Senteret tilbyr en rekke treningsmoduler for flyselskaper og flypersonell, fra totale treningspakker til salg av flytid i simulator. Det består av tidligere École d'Aviation civile - en pilotskole med base på Brussel lufthavn (Steenokeerzeel) i Belgia og Phoenix Falcon Field Airport i USA. SFA eies av CAE i Montréal.
SFA har fasiliteter og kurs for piloter og bakkepersonell i Norge. I tillegg avholdes det flyskrekk-kurs.
Blastfighter

Handling

Jake "Tiger" Sharp (Michael Sopkiw) er en tidligere politimann som nettopp har sonet ferdig en fengselsdom på syv år etter ha tatt livet av sin kones morder Like etter løslatelsen får han et hypermoderne gevær av sin venn Jerry slik at han kan hevne seg på den korrupte advokaten som fikk ham sendt i fengsel. Jack vraker imidlertid hevntanken og velger isteden å flyttet tilbake til småbyen hvor han vokste opp. Der kommer han snart i konflikt med noen sadistiske krypskyttere, ledet av den yngre broren til hans barndomsvenn. Konfliktnivået øker og ender i en regelrett krig mellom ham og gjengen.

Om filmen

Den gikk ikke på norske kinoer, men ble utgitt på video av Juno ca 1985.
P3s Filmpolitiet gav DVD-utgivelsen terningkast tre.
Ryanggang

Administrativ inndeling

Regionen er delt inn i en by (si) og elleve fylker (kun).
Ski-VM 1958 – Kombinert

Kombinert under Ski-VM 1958 ble holdt søndag den 2. og mandag den 3. mars 1958 i Lahtis, Finland.
Dette var første gang langrennet i kombinert under ski-VM var på 15 kilometer istedenfor 18 kilometer som det tidligere var. Det var 39 løpere påmeldte fra 13 nasjoner, men bare 38 som startet. Vest-tyskeren Helmut Böck startet ikke.
Finske Paavo Korhonen vant øvelsen foran Sverre Stenersen (nummer to) og Gunder Gundersen (nummer tre) begge to fra Norge. Regjerende verdensmester og olympisk mester, Sverre Stenersen, Norge ble nummer to.

Media

NRK hadde radiosendinger fra øvelsene med reporterne Rolf Kirkvaag og Arnulf Gundersen i Lahtis.
Kvalifisering til VM i fotball 2010 (CONMEBOL)

Kvalifiseringen til verdensmesterskapet i fotball 2010 (CONMEBOL) var kvalifiseringen til fotball-VM 2010 for de søramerikanske fotballnasjonene. Serien bestod av ti lag der de fire første lagene kvalifiserte seg til mesterskapet, mens laget på femteplass gikk til playoff mot fjerdeplassen i CONCACAF-kvalifiseringen.
Virgin Sessions

Virgin Sessions er et musikkalbum med Lame Ducks, utgitt i 2002.
Hani

Hani (eller Akha; egenbetegnelse: Haqniq; kinesisk: 哈尼族 pinyin: Hānízú) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 er det 1 439 673 av dem i Kina, for det meste i provinsene Yunnan og Guizhou. Det er også noen hanier i Vietnam (kalt Hà Nhì, ca. 17 500) og i Laos.
Deres språk tilhører de tibetoburmanske språk.
Ken Ishikawa

Karriere

Ken Ishikawa startet sin profesjonelle karriere i Nagoya Grampus Eight i 1992. Han har også spilt for Vegalta Sendai, Mito HollyHock og JEF United Ichihara.
Jochen Pietzsch

Personlig

Pietzsch er gift med langrennsløper og OL-deltaker 1988 Kerstin Moring og svigersønn til langrennsløper og OL-deltaker 1956 Werner Moring.
Takashi Onishi

Karriere

Takashi Onishi startet sin profesjonelle karriere i Sanfrecce Hiroshima i 1994. Han har også spilt for Kyoto Purple Sanga og Ehime FC.
Gabriel Dufresse

Liv og virke

Dufresse ble presteviet den 17. september 1774 og sendt som misjonær til Øst-Asia i 1776, der han ankom i Macao. Så snart han ankom den kinesiske provinsen Sichuan konsentrerte han seg i ni år om å lære det kinesiske språk samtidig som han besøkte isolerte katolikker i den nordlige del av provinsen. Han ble arrestert og deportert i 1785 til Filippinene, men vendte tilbake derfra i all hemmelighet fire år etter og gjenopptok sitt arbeide blant katolikkene, denne gang i Guizhou og det vestlige Sichuan. 
Det var noen rolige år uten forfølgelser, og Dufresse, som var blitt utnevnt til biskop av paven i 1798, kunne bispevies i Chengdu den 25. juli 1800. Han ble da koadjutor apostolisk vikar av Sichuan, men overtok som ordinarius året etter. I 1803 kunne han lede den misjonshistorisk viktige Synoden i Sichuan. 
I 1815 brøt det ut forfølgelser igjen, med ødeleggende følger. Om lag 800 katolikker ble bragt til Chengdu i løpet av endel uker, og av disse avsverget 740 den kristne tro. Biskop Dufresse måtte gå i dekning, og flyttet hele tiden fra ett skjulested til det neste. Han kom til Xinjin, ca. 30 km sør for Chengdu for å ta tilflukt hos noen kristne der, men ble observert. Den lokale mandarinen ble informert om at en europeer var blitt båret over elven av en ung mann ved navn Dong Laojiu. Den unge mannen ble arrestert og mishandlet så hardt at han røpet biskopens skjulested. Det var 18. mai 1815. Etter det ble biskopen utsatt for uavlatelige avhør og stilt for flere dommerpaneler. Den endelige dommen falt henimot midnatt 13. september i visekongens palass i Chengdu. Visekongen dømte ham til døden ved halshugging.
Retterstedet var to kilometer utenfor nordporten. Tredve kristne ledsaget ham, og ble advart av mandarinen at dersom ikke de avsverget Jesus Kristus ville de bli hengt. En av dem avsverget, men de øvrige forble standhaftige. De knelte foran biskop Dufresse for at han skulle absolvere deres synder og gi dem velsignelsen. Biskopen rakk såvidt å gjøre dette før han selv ble halshugd med ett sabelslag. 
Fangene som var blitt tatt, ble likevel ikke hengt, men ble dømt til forvisning i stedet.

Helligkåring

Biskop Dufresse ble saligkåret av pave Leo XIII den 27. mai 1900, og helligkåret av pave Johannes Paul II den 1. oktober 2000.
Altijuba oktediensis

Utseende

En middelsstor, fiolett-brun svermer. Forvingens ytterkant er trekantet utbuktet. Forvingen har et litt buet, mørkt tverrbånd i midten, dette smalner av mot bakkanten, og to skinnende hvite flekker.

Utbredelse

Arten lever på Ny-Guinea.
Shahid Rajaee kraftverk

Shahid Rajaee kraftverk er et varmekraftverk i Qazvin, 100 km vest for Teheran i Iran. Det har en installert produksjonskapasitet på 1000 MW, fordelt på 4 like store blokker / turbiner. Teknologien er levert av bl.a MHI og Melco.
Anlegget ble utbygd i årene 1990–1994. Brenselstypen er naturgass og tungolje. Anlegget har en 220 m høy pipe. Dette er landets største tiende varmekraftverk målt etter installert effekt.
Penger og Kreditt

Penger og Kreditt var et tidsskrift som ble utgitt av Norges Bank. Første nummer kom ut i 1973. Den siste papirutgaven var 01/2008. Tidsskriftet kom deretter bare ut i elektronisk form. Siste utgave ble utgitt i 2012.
Stuping under Sentralamerikanske og karibiske leker 2014

Stuping under Sentralamerikanske og karibiske leker 2014. Stuping var en av flere sporter i de tjueandre sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var tjueførste gangen som stuping var med i de sentralamerikanske og karibiske leker. Det var ni øvelser, 1- og 3 meter sviktstup og 10 meter tårnstup for både menn og kvinner og 3 meter synkronstup for kvinner og menn og 10 meter tårnstup for kvinner. Mexico ble beste nasjon med sju gullmedaljer foran Colombia med to.
Teller-Ulam-teknologi

Teller-Ulam-teknologi er en atomvåpenteknologi som blir brukt i flere termonukleære våpen i megatonn-klassen, og er på folkemunne kalt «hydrogenbombens hemmelighet». Teknologien er oppkalt etter to av de fremste bidragsyterne, den ungarsk-fødte fysikeren Edward Teller og den polsk-amerikanske matematikeren Stanislaw Ulam, som utviklet teknologien i 1951. Tanken er tenkt å høre spesielt til bruk av en «fisjonsbombeavtrekker» plassert i nærheten av en mengde fusionsdrivstoff, kjent som «staging», samt bruk av «strålingsimplosjon» for å komprimere fusionSdrivstoffet før det tennes. Det finnes en rekke andre tillegg og varianter av denne ideen, foreslått av ulike kilder. 
Den første enheten som skal være basert på dette prinsippet ble detonert av USA i prøvesprengningen «Ivy Mike» i 1952. I Sovjetunionen ble denne teknologien kjent som Andrej Sakharovs «Tredje Ide». Lignende enheter ble utviklet av Storbritannia, Kina og Frankrike, selv om ingen spesifikke kodenavn er kjent for deres teknologi. Den kraftigste termonukleære enheten noen gang testet var den sovjetiske Tsar Bomba, på 50 megatonn.
Gunnery sergeant

Gunnery sergeant er en grad for underoffiserer i U.S. Marine Corps. Graden ligger rett over staff sergeant (stabssersjant) og under master sergeant («mestersersjant») og first sergeant («førstesersjant»), og har koden E-7 (OR-7 i henhold til STANAG 2116).
Gradstegnet består av to M1 Garand-rifler sentrert vertikalt mellom tre vinkler og to buer.
Mo i Rana lufthavn, Røssvoll

Lokale forbindelser

Det er 14 km avstand med bil fra Mo i Rana sentrum. Det er en flybuss mellom Mo og flyplassen som korresponderer med flyavganger. Det finnes leiebil.

Ny flyplass

Det har vært diskusjon om en ny større flyplass i Rana eller omegn i mange år. Åpningen av Korgfjelltunnelen i 2005 gjorde det mulig å slå sammen flyplassene til en. I 2007 ble et selskap grunnlagt av hjørnesteinsbedrifter i åtte kommuner på Helgeland. Samtidlig ble et selskap grunnlagt av Vefsn kommune som ville ha en ny større flyplass på Drevja i Vefsn som ligger midt imellom Mo, Mosjøen og Sandnessjøen. Det har gjennomført politiske diskussjoner  med regjeringen og Avinor. Den 18. juni 2013 vedtok Stortinget å legge en ny flyplassen på Hauan i Mo i Rana inn i Nasjonal transportplan 2014–2023 som ny flyplass for Helgeland og å tilføre Avinor AS midler til å gjennomføre byggingen. Plassen på Drevja hadde for mye tåke.
Den 24. mars 2017 kunngjorde Erna Solbergs regjering byggingen av en ny og større flyplass langs E12 på Hauan i Mo i Rana. Flyplassen ble lagt inn i Nasjonal transportplan 2018-2029, og det ble bevilget 1,47 milliarder kroner til formålet. Rana kommune selv bidrar med 300 millioner kroner av finansieringen. Flyplassens navn blir Mo i Rana lufthavn, Steinbekkhaugen. Den nye flyplassen kommer til å ha teknologi for automatisering og fjernstyring som hittil ikke er blitt tatt i bruk på andre flyplasser. Transportplanen ble lagt frem den 5. april 2017, og ble enstemmig vedtatt av Stortinget den 20. juni 2017. 
Den 30. august 2017 tok statsminister Erna Solberg det første symbolske spadtaket til den nye flyplassen.
Hvis alt går etter planen, vil byggingen av den nye flyplassen starte i 2018.

Noter

Type numrering
Mari Kvien Brunvoll

Karriere

Brunvoll  ble uteksaminert fra Griegakademiet i Bergen i 2010, og vant Vitalprisen på Nattjazzen 2009. Hennes første opptreden på Moldejazz var i 2010, der hun presenterte sitt soloprosjekt. Hun er kjent for dette gjennom konserter på Nattjazz, Moldejazz, og på en rekke jazzklubber rundt i Europa.
Som student ved jazzlinja på Griegakademiet var hun norsk representant på den internasjonale 12 poeng festival i Stavanger 2010. Den fire dager lange samlingen med artister og band fra tolv land, viste mangfoldet og kraften til dagens unge europeiske improvisjonsmusikere.
Bugge Wesseltoft plukket ut "den svært talentfulle" Brunvoll som en av tre lovende musikere, til en artist presentasjon på Bylarm 2010, og spilte også en dobbeltkonsert med henne i Amsterdam i 2009.
Siden 2000 har Brunvoll vært overalt på norske og europeiske jazzscener og festivaler. Opptredener på Nattjazz (hun vant talentprisen på Nattjazz i 2009), Moldejazz og Øyafestivalen i Oslo er bare begynnelsen av listen. Brunvoll mottok også Vozzajazzprisen i 2011, og har samarbeidet i en duo med Stein Urheim, som selv mottok Vozzajazzprisen i 2010, for sin mangslungne karriere på den norske jazz scene.
Brunvoll sammen med Mats Eilertsen kvartett, Stian Westerhus, og Randi Tytingvåg Ensemble, var bidragsyter på den internasjonale jazzfestivalen Jazzahead i Bremen 2011.
Sammen med gitaristen Stian Westerhus og saksofonistene Karl Seglem og Frey Aagre, mottok hun støtte fra Norwegian Jazz Launch i 2011, og sang og spilte sammen med Terje Isungset på North Sea Jazz Festival i Rotterdam 2012.
Rossbarrieren

Rossbarrieren er den største isbremmen i Antarktis, og dekker et område på 487 000 km² (omtrent på størrelse med Frankrike) lengst sør i Rosshavet.
Isen er flere hundre meter tykk med en nesten vertikal front mot det åpne havet, er nesten 600 km i lengde og ligger mellom 15 og 50 meter over vannflaten.  90 prosent utgjør flytende is under havets overfate. Det meste av isbremmen ligger i den sektoren som New Zealand har gjort krav på. Den ble oppdaget av, og gitt navn etter kaptein James Clark Ross, som oppdaget den 28. januar 1841. Ross karla isfronten østover mot 160º V. 
Rossbarrieren fikk et dystert minne da den i 1912 ble stedet hvor den britiske oppdageren Robert Falcon Scott og hans følge omkom på tilbaketuren fra Sydpolen.
Seiling under Middelhavslekene 1997

Seiling under Middelhavslekene 1997. Seiling var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var tiende gangen som seiling var med på programmet under middelhavslekene. Det ble konkurrert i fem klasser.
Kamioka-observatoriet

Kamioka-observatoriet (japansk: 神岡宇宙素粒子研究施設 Kamioka Uchū Soryūshi Kenkyū Shisetsu) er et nøytrinofysikk-laboratorium beliggende under jorden i Mozumi-gruven nær Kamioka-delen av byen Hida i Gifu-perfekturet i Japan. Flere banebrytende nøytrinoeksperimeter har funnet sted i observatoriet i løpet av de siste to tiårene. Alle eksperimentene har vært svært store og har bidratt betydelig til utviklingen innen partikkelfysikk, spesielt til studien av nøytrinoastronomi og nøytrinooscillasjon.
Mesterligaen 2001/2002 Andre gruppespill

Det andre gruppespillet i mesterligaen 2001/2002 ble spilt i tidsrommet 20. november 2001 og 20. mars 2002.
De 8 vinnerne i mesterligaens første grupespill ble delt inn i 4 grupper med 2 vinnere og 2 lag som ble på 2.-plass i hver. Lagene kunne ikke trekkes i gruppe med lag fra samme gruppe i første gruppespill. De 2 beste i hver gruppe avanserte til kvartfinalene.
PowerTech

PowerTech Information Systems AS er en norsk, Oslo-basert internettleverandør. Selskapet ble grunnlagt i 1993 av Øystein Homelien, Lars Nøring, Harald Paulsen og Henrik Dramstad.
Selskapet leverer internettjenester (deriblant tilgang) til privatpersoner og bedrifter i Stor-Oslo.
Selskapet ble solgt til Broadnet i februar 2016.
Christopher Codrington

Bakgrunn

Christopher Codrington var engelskmann, og ble sendt til Enfield for skolegang i England. Codrington fikk universitetsutdannelse ved Christ Church i Oxford, der han ble valgt ut som medlem av All Souls.

Offiser, koloniadministrator

Så tjenestegjorde han med de britiske styrkene som var utstasjonert i Flandern. I 1695 ble han utnevnt til kaptein. Samme år fulgte han med kong Vilhelm III på hans besøk til Oxford, og i mangel på en offentlige taler, ble han valgt til å holde den høytidelige orasjon ved University of Oxford. Codrington var på denne tid blitt kjent for sitt vidd og sin vitenskapelige dyktighet.
I 1697, samme år som hans far døde, ble han utnevnt til kaptein-general og øverstkommanderende for Leewardøyene. I 1703 ledet han en mislykket britisk angrep mot den franske kolonien Guadeloupe. Etter dette sa han opp sin posisjon som guvernør. Han tilbrakte resten av sitt liv som pensjonist på sine eiendommer på Barbados og Barbuda. 
Han grunnla byen Codrington sammen med sin familie på 1600-tallet. Byen ligger på øya Barbuda som er en del av de karibiske øystaten Antigua og Barbuda. I 1741 var byen åsted for et stort slaveopprør. Opprøret skyldtes den hvite befolkningens dårlige behandling av de svarte slavene. Slavene stakk av fra arbeidet sitt og gjorde blant annet mye skade på familien Codringtons eiendommer i Karibia. 
Codrington College, som ble oppkalt etter ham, ble bygd mellom 1714 og 1742. Codrington testamenterte 6000 pund til å betale for byggingen av et av denne skolens bibliotek, med en ytterligere gave på 4000 pund som skulle legges ut for bøkene til dette biblioteket. Samtidig skulle hans samling på litt over 10 000 bøker også doneres til dette biblioteket.
Norra Borgafjällen

Norra Borgafjällen (sørsamisk: Böörkeje) er et ca. 20 km langt fjellparti som ligger nord for Borgasjön i svensk Lappland. Området ligger i Dorotea kommune i Västerbottens län. De høyeste toppene er Jiengejehtseme (1477 moh.) i sørøst og Kruanahke (1427 moh.) i nordvest.
Kong Christian stod ved højen mast

Tekst

Kong Christian stod ved højen mast

i røg og damp.

Hans værge hamrede så fast,

at gotens hjælm og hjerne brast.

Da sank hvert fjendtligt spejl og mast

i røg og damp.

Fly, skreg de, fly, hvad flygte kan!

hvo står for Danmarks Christian,

hvo står for Danmarks Christian, i kamp?
Niels Juel gav agt på stormens brag:

Nu er det tid!

Han hejsede det røde flag

og slog på fjenden slag i slag.

Da skreg de højt blandt stormens brag:

Nu er det tid!

Fly, skreg de, hver, som ved et skjul!

hvo kan bestå mod Danmarks Juel,

hvo kan bestå mod Danmarks Juel, i strid?

O, Nordhav! glimt af Wessel brød

din mørke sky!

Da ty'de kæmper til dit skød,

thi med ham lynte skræk og død.

Fra vallen hørtes vrål, som brød

den tykke sky:

Fra Danmark lyner Tordenskjold.

Hver give sig i himlens vold,

hver give sig i himlens vold, og fly!

Du danskes vej til ros og magt,

sortladne hav!

Modtag din ven, som uforsagt

tør møde faren med foragt,

så stolt som du mod stormens magt,

sortladne hav!

Og rask igennem larm og spil

og kamp og sejer før mig til,

og kamp og sejer før mig til, min grav!
NM i mangekamp 1955

NM i mangekamp 1955 var en del av NM i friidrett 1955.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert på Skatval 26. juni.
Mesterskapet i femkamp for kvinner og tikamp ble arrangert i Kristiansand 30.-31. juli.
Sentralen

Bygningskomplekset

Sentralen eies og drives av Sparebankstiftelsen DNB og er et hus «for kulturproduksjon og samfunnsinnovasjon.» Bygningskomplekset består av de tidligere lokalene til Christiania Sparebank i Øvre Slottsgate 3 samt Tollbugata 30 i bydelen Kvadraturen i Oslo. Ombyggingen fra kontorbygg til et kulturhus med kontorer, restaurant og konsert- og arrangementslokaler startet sommeren 2014. De nye lokalene ble tegnet av arkitektkontorene Atelier Oslo og KIMA Arkitektur, og arbeidet med utviklingen av Sentralen ble ledet av Martin Eia-Revheim. Rådgivende ingeniør innenfor byggteknikk var Norconsult AS, som dermed var ansvarlig for konstruksjonssikkerheten i forbindelse med ombyggingsarbeidene.
Sentralen består av to sammenhengende bygninger: Øvre Slottsgate 3 og Tollbugata 30. Bygningen i Tollbugata ble ombygget til kontorer for kulturprodusenter og leietakere som arbeider med sosialt entreprenørskap. I første etasje huser denne delen av Sentralen en restaurant og en kafé. Leietakere med kontorplasser i Sentralen er per 2018 (arrangører av) festivaler, kammerorkestre, teater- og dansekompanier, kunstnere, samfunnsnyttige prosjekter, designere og sosiale entreprenører. Målsetningen med ombygningen var at huset skulle tilpasses organisasjoner med behov for fleksible arbeidsforhold og ønske om å dyrke en delingskultur.
Bygningen i Øvre Slottsgate ble bygget om til å inneholde konsert- og arrangementslokaler, møterom og øvingsrom. Den største salen er Marmorsalen, der Christiania Sparebank hadde sin bankfilial. Den ble bygget om til en konsertsal som ved åpningen i 2016 skulle kunne romme ca. 700 stående publikummere.

Prosjektet Sentralen

Prosjektet Sentralen begynte med at Sparebankstiftelsen DNB i 2007 kjøpte Øvre Slottsgate 3 og Tollbugata 30 av DNB som en finansiell investering. Etter hvert kom ideen om å bruke huset som en del av stiftelsens allmennyttige virksomhet. Sentralens funksjon og hvem som skulle bruke huset, ble kartlagt i samråd med bruker- og fokusgrupper og gjennom mer enn 200 intervjuer i perioden 2009-2012. Resultatet av behovsanalysene viste at Oslo hadde et behov for en åpen møte- og arbeidsplass for kulturprodusenter. Etter hvert i prosessen ble det også bestemt at Sentralen skulle bli et hus for samfunnsinnovatører som arbeider med gründerløsninger på problemer i samfunnet. Som en videreførelse av behovsanalysen og for å kartlegge potensielle behov og utfordringer med drift av et slikt hus, etablerte Sparebankstiftelsen DNB i 2013 et pilotprosjekt der kulturprodusenter og samfunnsinnovatører har sittet i åpent landskap. Pilotprosjektet foregikk først i Marmorsalen i Øvre Slottsgate 3, men ble flyttet til Tjerslandgården i Skippergata 22 da totalrenoveringen av Øvre Slottsgate 3 og Tollbugata 30 startet i juni 2014.

Sentralen i drift

Sentralen åpnet for publikum og leietakere 1. mars 2016.
Marie Duplessis

Oppvekst

Marie Duplessis ble født Rose Alphonsine Plessis i Nonant-le-pins, Normandie, Frankrike. Hennes far ble de facto halliken hennes da hun var rundt 12 år gammel. I en alder av 15, flyttet hun til Paris hvor hun fant arbeid i en kjolebutikk.
Som registrert i kunsten har Marie Duplessis tydeligvis vært en svært attraktiv ung kvinne, med en liten og nett figur og et sjarmerende smil. Innen hun var 16, hadde hun blitt klar over at fremtredende menn var villige til å gi henne penger i bytte for hennes selskap både i private og sosiale sammenhenger. Hun ble kurtisane og lærte å lese, skrive og å holde seg à jour med verdens hendelser, slik som å kunne snakke om disse temaene med sine klienter og ved sosiale sammenkomster.

Livet som kurtisane

Duplessis var både en populær kurtisane og vertinne i en salong, hvor politikere, forfattere og kunstnere samlet seg for stimulerede samtale og sosialt samvær. Hun red i Bois de Boulogne og gikk i operaen. Hun fikk også sitt portrett malt av Édouard Viénot.
Duplessis var elskerinnen til Alexandre Dumas mellom september 1844 og august 1845. Etterpå antas hun å ha blitt elskerinnen til komponisten Franz Liszt, som angivelig ønsket å bo sammen med henne. Gjennom sitt korte liv ble hennes ry som en diskret, intelligent og vittig elskerinne godt kjent. Hun fortsatte å ha et godt forhold til mange av sine velgjørere, selv etter at hennes forhold til dem var over.
Marie Duplessis døde av tuberkulose i en alder av 23 år den 5. februar 1847. To av hennes tidligere elskere, svenske grev von Stakelberg og den fransk grev Édouard de Perregaux, som hun hadde giftet seg med en kort stund før, var ved hennes side. Innen et par uker etter hennes død ble hennes eiendeler auksjonert bort for å betale gjelden hennes. Likevel skal hennes begravelse på Montmartrekirkegården ha vært overdådig, og hundrevis av mennesker var til stede.
Dumas romantiske roman Kameliadamen dukket opp innen et år var gått. I boken ble Dumas "Armand Duval" og Duplessis "Marguerite Gautier". Dumas tilpasset også sin historie som skuespill, noe som inspirerte til Verdis opera La Traviata.